Diari Oficial de la Generalitat Valenciana


Sumari del DOGV 5344, del 12-09-2006 (2006/9867)

Bases per a la provisió en propietat d'una plaça d'enginyer tècnic industrial.
------------------------------------------------------------------------------

### Dades del document

Número de DOGV
:   5344

Data del DOGV
:   12-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9867


Data del document
:   01-08-2006

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * enginyer
    * administració local
    * concurs administratiu

Bases per a la provisió en propietat d'una plaça d'enginyer tècnic industrial. [2006/F9867]  
Aprovades, per resolució de l'Alcaldia de data 1 d'agost del 2006, les bases per a la provisió en propietat d'una plaça d'enginyer tècnic industrial, es convoca esta de conformitat amb les bases següents:  
Bases que regiran les proves selectives per a la provisió en propietat d'una plaça d'enginyer tècnic industrial, d'administració especial, grup B, vacant en la plantilla del personal funcionari d'este ajuntament.  
De conformitat amb l'oferta d'ocupació pública aprovada per Resolució d'Alcaldia de data 11 d'octubre del 2005, publicada en el Boletín Oficial del Estado de data 30 de novembre del 2005, número 286, esta Alcaldia, fent ús de les atribucions que li conferix l'article 2l.g) de la Llei 7/1985, de 2 d'abril, Reguladora de les Bases de Règim Local, i de l'article 41.14.a) del Reglament d'Organització, Funcionament i Règim Jurídic de les Entitats Locals ha resolt convocar proves selectives i provisió en propietat d'una plaça d'enginyer tècnic industrial, administració especial, grup B, vacant en la plantilla de personal funcionari d'este ajuntament.  
Base 1. Objecte de la convocatòria.  
És objecte de la present convocatòria la provisió en propietat d'una plaça d'enginyer tècnic industrial, enquadrada en l'escala d'administració especial, subescala tècnica, classe tècnics mitjans i dotades amb les retribucions corresponents al grup B i la resta d'emoluments que corresponguen d'acord amb la legislació vigent, vacants en la plantilla de funcionaris d'este ajuntament.  
Base 2. El sistema selectiu.  
El sistema selectiu dels aspirants serà el de concurs-oposició lliure, celebrant-se en primer lloc la fase oposició i passant a la fase concurs únicament els aspirants que hagen superat la fase d'oposició.  
En els annexos I i II d'estes bases, es desenvolupen respectivament, la fase d'oposició i la de concurs.  
La qualificació final del procés estarà determinada per la suma de les puntuacions obtingudes en la fase d'oposició i en la de concurs.  
. Amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola i el seu coneixement del castellà no es deduïsca del seu origen, hauran d'acreditar el dit coneixement per mitjà de la realització d'una prova, en la que es comprovarà que posseïxen un nivell adequat de comprensió i expressió oral i escrita d'esta llengua.  
La prova es qualificarà d'apte o no apte, sent necessari obtindre la valoració d'apte per a poder realitzar les proves de la fase d'oposició.  
El lloc i la data de realització d'esta prova s'anunciarà junt amb la de la llista definitiva d'aspirants admesos i exclosos.  
Base 3. Requisits dels aspirants.  
Per a prendre part en la convocatòries els aspirants hauran de reunir els següents requisits en la data en què acabe el termini de presentació d'instàncies:  
a) Posseir la nacionalitat espanyola, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de Mesures Fiscals, Administratives i d'Orde Social.  
b) Tindre complits díhuit anys d'edat al dia en què finalitze el termini de presentació d'instàncies, sense excedir l'edat legal de jubilació.  
c) Estar en possessió, o en condicions d'obtindre'l en la data en què acabe el termini de presentació d'instàncies, del títol d'enginyer tècnic industrial. S'acreditarà per mitjà de títol expedit per l'autoritat acadèmica competent, la qual certificarà a més les equivalències.  
En el cas de titulacions obtingudes en l'estranger, haurà d'estar-se en possessió de la documentació que acredite la seua homologació.  
d) No patir malaltia ni estar afectat per limitació física o psíquica incompatible amb l'exercici de les funcions corresponents a les places objecte de la present convocatòria, acreditat per mitjà de certificat mèdic oficial. Els que tinguen la condició de minusvàlid hauran d'acreditar l'aptitud per a l'exercici de les dites funcions.  
e) No haver sigut separat, per mitjà d'expedient disciplinari, de qualsevol de les administracions públiques ni trobar-se inhabilitat per a l'exercici de les funcions públiques.  
g) No trobar-se sotmés a cap dels supòsits d'incompatibilitat previst en la Llei 53/1984, de 26 de desembre.  
Base 4. Sol·licituds.  
Els que desitgen participar en el procés selectiu hauran de sol·licitar-ho per mitjà d'instància firmada, que es dirigirà a l'Alcaldia d'este ajuntament, i es presentarà en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del següent a la publicació de l'extracte d'esta convocatòria en el Boletín Oficial del Estado.  
A les instàncies s'haurà d'adjuntar:  
. Fotocòpia del document nacional d'identitat o passaport o targeta de residència comunitària, en vigor.  
. Justificant bancari d'haver abonat els drets d'examen.  
. Un projecte sobre el tema .La catalogació dels camins rurals de l'Olleria.  
. Currículum en què s'indicaran els mèrits per l'orde que figuren en l'annex de les presents bases.  
. Documentació acreditativa dels mèrits al·legats per l'aspirant, per mitjà d'original o còpies compulsades. No es tindrà en compte cap mèrit que no acredite en eixe moment, o no siga document original o còpia compulsada.  
Els drets d'examen seran de 40 euros i s'ingressaran en Bancaixa (codi entitat 2077) Oficina de l'Olleria (codi d'oficina 0184) Dígit de control 82 i número de compte 6332558599.  
El pagament de la taxa es justificarà per mitjà de l'oportú justificant que l'entitat bancària en què s'haja efectuat l'ingrés farà constar en l'exemplar corresponent de l'imprés de sol·licitud.  
De conformitat amb l'article 6 de l'ordenança fiscal reguladora de la taxa per concurrència a proves selectives de l'Ajuntament de l'Olleria, s'aplicaran les següents bonificacions a la taxa per drets d'examen:  
Tindran una reducció del 50% de la quota:  
a) Les persones amb discapacitat igual o superior al 33 per 100.  
b) Les persones que figuraren com a demandants d'ocupació en un termini continuat del menys 6 mesos.  
c) Les persones que accedisquen a processos de funcionarització o promoció interna.  
El dret a les dites bonificacions haurà d'acreditar-se junt amb la presentació de la sol·licitud i per mitjà de certificació expedida per l'òrgan competent.  
La situació de l'apartat a), per mitjà de certificació de minusvalidesa.  
La situació de l'apartat b), ha de produir-se durant el període de presentació d'instàncies.  
En allò no previst en estes bases sobre la taxa per drets d'examen, es regularà per l'ordenança fiscal reguladora de la taxa per concurrència a proves selectives de l'Ajuntament de l'Olleria.  
Base 5. Admissió d'aspirants.  
Per a ser admesos, els aspirants hauran de manifestar en la seua instància que reunixen totes i cada una de les condicions exigides en la base tercera, referides a la data d'expiració del termini de presentació d'instàncies.  
La falta de la justificació de l'abonament dels drets d'examen, determinarà l'exclusió de l'aspirant.  
Expirat el termini de presentació d'instàncies l'Alcaldia dictarà una resolució en el termini màxim d'un mes, declarant aprovada provisionalment la llista d'aspirants admesos i exclosos. En la dita resolució, que es publicarà en el Butlletí Oficial de la Província i tauler d'edictes de l'Ajuntament, s'indicarà el nom i cognoms i document nacional d'identitat dels admesos i exclosos i indicant les causes d'exclusió i concedint un termini de l0 dies per a esmena de defectes, si és el cas, segons el que establix l'article 71 Llei 30/92, del Règim Jurídic de les Administracions Públiques i del Procediment Administratiu Comú. En el cas de no presentar-se reclamacions esta llista esdevindrà en definitiva.  
Els errors de fet podran esmenar-se en qualsevol moment, d'ofici o a petició de l'interessat.  
La resolució que aprove definitivament els admesos posarà fi a la via administrativa i, en conseqüència, els aspirants definitivament exclosos podran formular recurs contenciós administratiu.  
Base 6. Tribunal qualificador.  
El tribunal qualificador que jutjarà el procés selectiu tindrà la següent composició, tots ells amb veu i vot:  
President: El de la Corporació Municipal o membre d'esta en qui delegue.  
Secretari: El de la Corporació o funcionari d'esta en qui delegue, que actuarà amb veu i vot.  
Vocals:  
. Un representant de l'administració de la Generalitat Valenciana designat per la Direcció General d'Administració Local de la Conselleria de Justícia, Interior i Administracions Públiques.  
. Un representant del Col·legi Oficial d'Enginyers Tècnics Industrials de València.  
. Dos tècnics designats per la Corporació.  
. Un representant dels treballadors designat per la Junta de Personal de l'Ajuntament corresponent, o si no n'hi ha, pels delegats de Personal, i en absència d'estos per les organitzacions sindicals més representatives en l'Ajuntament, i si no n'hi ha per les organitzacions sindicals més representatives en l'àmbit de la Comunitat Valenciana.  
A excepció del president tots els membres del tribunal hauran de pertànyer al mateix o superior grup de titulació.  
La designació dels membres del tribunal, aprovada per l'Alcaldia, inclourà la dels respectius suplents i es farà pública junt amb la llista definitiva d'admesos i exclosos, en el Butlletí Oficial de la Província i en el tauler d'edictes de la Corporació, amb una antelació mínima d'un quinze dies a la celebració de proves selectives.  
El tribunal no podrà constituir-se ni actuar sense l'assistència de més de la mitat dels seus membres, titulars o suplents indistintament.  
El tribunal, incloent-hi els col·laboradors o assessors, que actue en estes proves selectives tindrà la categoria tercera de les arreplegades en el Reial Decret 462/2002, de 24 de maig.  
El tribunal queda facultat per a resoldre els dubtes que es presenten i prendre els acords necessaris per al bon orde del concurs-oposició en tot allò no previst en estes bases.  
Les decisions del tribunal s'adoptaran per majoria.  
El tribunal, per a la realització de les proves, podrà designar els col·laboradors, ajudes i assessors especialistes que crega oportuns, que actuaran amb veu i sense vot.  
A l'efecte de comunicacions i la resta d'incidències el tribunal tindrà la seua seu en l'Ajuntament de l'Olleria, carrer Batle, número 5, a l'Olleria.  
Base 7. Calendari i desenvolupament de les proves.  
La data, lloc i hora de celebració del primer exercici s'anunciarà en la resolució per la qual s'aprove la llista definitiva d'aspirants admesos i exclosos. La resta de convocatòries s'anunciarà només en el tauler d'anuncis de l'Ajuntament.  
Els aspirants seran convocats en crida única, sent exclosos del procés selectiu els que no compareguen, excepte en cas de força major, degudament justificada i lliurement apreciada pel tribunal. La no-presentació de l'opositor als exercicis en el moment de ser cridats determinarà automàticament la pèrdua del dret a participar en l'exercici, quedant per tant exclòs del procés selectiu.  
El tribunal qualificador podrà requerir en qualsevol moment als candidats perquè acrediten la seua identitat per mitjà de la presentació del document nacional d'identitat, passaport o document semblant.  
Les qualificacions de la fase d'oposició i concurs es faran públiques en el tauler d'anuncis de la Corporació.  
Per al supòsit que algun exercici no puga realitzar-se conjuntament, l'orde d'actuació dels aspirants s'iniciarà per la lletra que resulte de l'últim sorteig que a este efecte se celebre per la Conselleria de Justícia, Interior i Administracions Públiques i que es publique en el Diari Oficial de la Generalitat Valenciana.  
Base 8. Llista d'aprovats.  
Finalitzades les proves selectives, el tribunal farà pública en el tauler d'anuncis de l'Ajuntament la relació d'aspirants aprovats i per orde de puntuació aconseguida, amb indicació del seu document nacional d'identitat.  
En cap cas el tribunal podrà declarar que han superat la convocatòria un nombre superior a les vacants convocades.  
Base 9. Proposta del tribunal.  
La puntuació obtinguda en la fase d'oposició més la puntuació obtinguda en la fase de concurs determinarà els aspirants aprovats, i el tribunal haurà de proposar a l'Alcaldia per al nomenament com a funcionaris els aspirants que hagen obtingut major puntuació.  
El tribunal elevarà la proposta amb caràcter vinculant al president de la Corporació perquè formule el nomenament corresponent.  
Base 10. Presentació de documents.  
1. Els aspirants proposats pel tribunal hauran d'aportar davant de la Corporació, en el termini de 20 dies hàbils des que es faça pública la relació d'aprovats, els documents acreditatius de les condicions que per a formar part en l'oposició s'exigixen en la base segona:  
a) Fotocòpia compulsada del document nacional d'identitat, passaport o targeta de residència comunitària en vigor.  
b) Còpia autenticada pel Ministeri d'Educació o fotocòpia (que haurà de presentar acompanyada de l'original per a la seua compulsa) del títol exigit.  
c) Certificat mèdic oficial, acreditatiu de no patir malaltia o defecte físic que impedisca el normal exercici de la funció a exercir.  
d) Declaració jurada o promesa de no haver sigut separat per mitjà de procediment disciplinari de cap administració pública, ni trobar-se inhabilitat per a l'exercici de funcions públiques.  
e) Certificació del Registre Central de Penats i Rebels, referida a la data de terminació de les proves.  
2. Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar certificació de l'administració pública de què depenguen, acreditant la seua condició i totes les circumstàncies que consten en el seu expedient personal.  
3. Els que dins del termini fixat i excepte els casos de força major no presenten documentació o de l'examen d'esta es deduïra que no tenen algun dels requisits assenyalats en la base 3 no podran ser nomenats i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.  
Base 11. Nomenament i presa de possessió.  
Conclòs el procés selectiu, i aportats els documents a què es referix la base anterior, l'Alcaldia, d'acord amb la proposta del tribunal qualificador, procedirà a nomenar els funcionaris de carrera mitjançant una resolució que es publicarà en el tauler d'anuncis d'este ajuntament, els quals hauran de prendre possessió en el termini de trenta dies, a comptar del dia següent a aquell en què li siga notificat el nomenament, i prèviament haurà de prestar jurament o promesa, de conformitat amb el que establix el Reial Decret 707/1979, de 5 d'abril.  
Si sense causa justificada no prengueren possessió en el termini assenyalat quedaran en la situació de cessants, amb la pèrdua de tots els drets derivats de la convocatòria i del nomenament conferit.   
Base 12. Incompatibilitats.   
El funcionari nomenat quedarà subjecte al règim d'incompatibilitats del sector públic, d'acord amb la normativa vigent.  
Base 13. Vinculació de les bases i incidències.  
1. Les presents bases vinculen l'administració, el tribunal i els que participen en les proves selectives, i tant la present convocatòria com tots els actes administratius que es deriven d'esta i de les actuacions del tribunal, podran ser impugnades pels interessats en els casos i en la forma establits en la Llei 30/1992, del Règim Jurídic de les Administracions Públiques i del Procediment Administratiu Comú.  
2. La convocatòria es regirà, per a allò no previst per estes bases, pel Reial Decret Legislatiu 781/1986, de 18 d'abril, Llei 7/85, de 2 d'abril, Llei de la Funció Pública Valenciana, i la resta de disposicions legals estatals i autonòmiques vigents referides al personal al servici de l'administració pública.  
3. Contra les presents bases es podrà interposar, potestativament, recurs de reposició davant de l'òrgan que el va dictar, dins del termini d'un mes, a comptar de la publicació del present acte, de conformitat amb el que disposa l'article 116.1 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificat per la Llei 4/1999, de 14 de gener, o interposar directament dins del termini de dos mesos, comptats a partir de la mateixa data, recurs contenciós administratiu davant dels jutjats contenciosos administratius de la Comunitat Valenciana, de conformitat amb el que establix l'article 8 de la Llei 29/98, de 13 de juliol, Reguladora de la Jurisdicció Contenciosa Administrativa.  
4. Contra les actuacions dels òrgans de selecció podran interposar-se recurs d'alçada davant de l'alcalde-president de la Corporació en el termini d'un mes, comptat a partir del següent al de la publicació de la corresponent resolució del tribunal (article 114 de la Llei 30/1992), segons modificació donada per Llei 4/99.  
Annex I. Fase oposició.  
La fase d'oposició constarà de dos exercicis, ambdós de caràcter d'obligatori i eliminatori:  
Primer exercici. Obligatori i eliminatori.  
. Primera part. Consistirà en un qüestionari de 50 preguntes, amb quatre respostes alternatives cada una, sent només una d'elles la correcta, sobre el temari (matèries comunes i específiques) que figura en l'annex III d'esta convocatòria.  
Per a la realització d'esta part, els aspirants disposaran d'un temps màxim de 45 minuts. Es qualificarà amb un màxim de 30 punts.  
. Segona part. Consistirà en la resolució d'un supòsit pràctic sobre matèria relacionada amb el temari que figura en l'annex III d'esta convocatòria i que no necessàriament haurà de coincidir amb l'enunciat dels temes. El supòsit constarà d'una combinació de mínima de 10 preguntes tipus test amb quatre respostes alternatives cada una, sent només una d'elles la correcta i/o preguntes o exercicis curts. Cada pregunta podrà tindre una o unes quantes parts.  
Per a la realització d'esta segona part, els aspirants disposaran d'un temps màxim de 60 minuts. Es qualificarà amb un màxim de 30 punts.  
La qualificació final d'este exercici serà el resultat de sumar la puntuació obtinguda en cada una de les parts.  
Per a superar este exercici, els aspirants hauran d'obtindre un mínim de 30 punts de qualificació final de l'exercici, i, al seu torn, un mínim de 15 punts cada una de les parts d'este. Quedant eliminats del procés els aspirants que el superen.  
Els criteris de correcció i qualificació d'este exercici seran els següents:  
Per a la primera part:  
. Resposta correcta tindrà una puntuació de 0,60 punts.   
. Les respostes errònies penalitzaran amb 0,60 punts.  
. Les preguntes sense contestar o contestades en més d'una de les alternatives no puntuaran.  
Per a la segona part:   
. Les preguntes tipus test:  
. Resposta correcta tindrà una puntuació de 3 punts.  
. Les respostes errònies penalitzaran amb 3 punts.  
. Les preguntes sense contestar o contestades en més d'una de les alternatives no puntuaran.  
. I per a les preguntes o exercici curts, que en tot cas tindran una puntuació màxima de 3 punts, seran els que determine el tribunal.  
Segon exercici. Obligatori i eliminatori.  
Consistirà en l'exposició escrita d'un tema, triat per l'aspirant, d'entre 3 temes proposats pel tribunal i que no necessàriament haurà de coincidir amb l'enunciat dels temes que figuren en l'annex III.  
Este exercici es realitzarà en el temps màxim d'una hora.  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo.  
Els aspirants que superen la fase d'oposició passaran a la fase de concurs.  
Annex II. Fase de concurs.  
En esta fase, que només s'aplicarà als que hagen superat la fase d'oposició, es valoraran fins a un màxim de 30 punts, els següents mèrits referits a la data de finalització de presentació de sol·licituds:  
A.1. Experiència professional:  
Es valorarà l'experiència dels servicis prestats, ja siga en una relació funcionarial, laboral o professional, com a enginyer tècnic industrial en ajuntaments de població compresa entre 6.000 i 10.000 habitants, i a raó de 0,50 punts per cada mes complet de servici actiu, i amb les especificacions següents:  
. No es computaran, en cap cas, els períodes inferiors al mes.  
. En els casos en què els servicis prestats, per mitjà d'una relació laboral o funcionarial, hagen sigut a dedicació parcial, la valoració serà a raó de 0,25.  
. En els casos en què els servicis prestats siguen per mitjà d'una relació professional, es valoren a raó de 0,25 punts per mes, quan la prestació dels servicis siga inferior a 30 hores setmanals i de 0,50 punts per mes quan siga igual o superior a 31 hores setmanals.  
De l'esmentada experiència, només es valorarà aquella que s'haja obtingut durant els 3 últims anys immediatament anteriors a la data en què finalitza el termini de presentació d'instàncies per a participar en este procés selectiu.  
Per a la justificació de l'experiència s'aportarà certificat original o còpia compulsada, de l'òrgan competent, en la que s'acreditarà clarament els termes esmentats anteriorment.  
La puntuació màxima a aconseguir, per experiència, no podrà superar els 18 punts.  
A.2. Especialitat:  
Es valora amb 3 punts, tindre l'especialitat en electricitat, dins de la titulació en enginyeria tècnica industrial.  
A.3. Formació:  
. Per la realització de cursos de formació:  
Només es tindran en compte els cursos de formació relacionats amb la matèria que s'indiquen a continuació i d'acord amb l'escala següent:  
. Per haver realitzat cursos sobre projectes de llicència d'activitats. Màxim 1 punt.  
. Fins a 20 hores: 0,50 punts.   
. De 21 o més hores: 1,00 punts.  
Els cursos relacionats anteriorment hauran d'haver sigut impartits per qualsevol administració pública o dels seus organismes autònoms, o pel Col·legi Oficial d'Enginyers Tècnics Industrials de València.  
La realització dels esmentats cursos s'acreditarà per mitjà de certificació original o còpia compulsada.  
No seran objecte de valoració activitats de naturalesa diferent dels cursos, com ara jornades, seminaris, taules redones, debats, trobades, etc.  
A.4. Elaboració d'un projecte:  
L'elaboració del Projecte sobre el tema: .La catalogació dels camins rurals de l'Olleria., es valora fins a un màxim de 6 punts.  
El tribunal valora, entre altres aspectes, la redacció tècnica del projecte, el plantejament i formulació de conclusions; els coneixements d'esta matèria en l'Ajuntament, així com la incidència del projecte en l'Ajuntament de l'Olleria.  
A.5. Entrevista:  
Es procedirà a la realització d'una entrevista personal dels aspirants, i es qualificarà amb una puntuació màxima de fins a 2 punts, a fi de valorar i comprovar l'aptitud, eficàcia, iniciativa i experiència professional del concursant en activitats anteriors, així com la idoneïtat i disponibilitat per al lloc a què concursa.  
Baremats els mèrits, el tribunal exposarà al públic la llista d'aspirants amb la puntuació obtinguda en esta fase, concedint-los un termini de deu dies hàbils perquè formulen les reclamacions i esmenes que estimen pertinents en relació amb la baremació.  
Annex III. Temari.  
Part comuna:  
Tema 1. La Constitució Espanyola de 1978. Títol preliminar. Els drets i deures fonamentals. Organització Territorial de l'Estat.  
Tema 2. L'administrat. La capacitat de l'administrat i les seues causes modificatives. L'acte administratiu. Efectes.  
Tema 3. La Llei 30/1992. Principis generals. Fases del procediment administratiu.  
Tema 4. Recepció i registre de documents. L'interessat i la seua representació. Comunicacions i notificacions. Termes i terminis.  
Tema 5. La responsabilitat patrimonial de l'administració pública.  
Tema 6. El municipi. Elements. Organització municipal. Òrgans i atribucions. Les competències municipals. Règim de sessions i acords dels òrgans col·legiats municipals.  
Tema 7. Els contractes de l'administració local. Classificació dels contractes. Els seus elements. La selecció del contractista.  
Tema 8. Els béns de les entitats locals. La seua classificació: béns de domini públic i béns patrimonials.  
Tema 9. El personal al servici de les corporacions locals. Drets i deures del personal funcionari. Incompatibilitats. Seguretat social.  
Tema 10. Ordenances i reglaments. Procediment d'elaboració.  
Tema 11. L'activitat de l'administració. El servici públic en l'esfera local.  
Tema 12. Hisendes locals. Ingressos. Ordenances fiscals.  
Part específica:  
Tema 1. Pla General d'Ordenació d'Urbana de l'Olleria. Regulació d'activitats i usos. Condicions generals. Condicions particulars d'ús industrial, terciari i aparcament.  
Tema 2. Pla General d'Ordenació d'Urbana de l'Olleria. Condicions particulars d'usos en sòl urbà ordenat i sòl urbanitzable detallat residencial i industrial.  
Tema 3. Activitats qualificades i activitats innòcues. Legislació estatal, autonòmica. Procediments de concessió de llicències. Contingut mínim de projectes. Nomenclàtor d'activitats.  
Tema 4. Reglamentació d'Impacte ambiental. Llei GV 2/89 de 3 de març i Reglament D.162/90 de 15 d'octubre.  
Tema 5. Activitats provisionals, temporals i eventuals. Legislació estatal, autonòmica. Procediments de concessió de llicències.  
Tema 6. Establiments públics i locals de pública concurrència. Legislació estatal, autonòmica. Catàleg (D.195/97 d'1 de juliol).  
Tema 7. Condicions d'accessibilitat en l'edificació de locals de pública concurrència i al medi urbà (D. 39/2004 de 5 de març).  
Tema 8. Norma bàsica d'edificació de protecció contra incendis en edificis habitats, L.K.T.S.U.M.05.  
Tema 9. Reglament de seguretat contra incendis en indústries RD 2267/2004 de 3 de desembre).  
Tema 10. Reglament d'instal·lacions de protecció contra incendis. (RD 1942/1993 de 5 de novembre i O. 16 d'abril de 1998.  
Tema 11. Contaminació acústica. Legislació estatal, autonòmica i el seu desplegament reglamentari.  
Tema 12. Ordenança municipal de sorolls i vibracions.  
Tema 13. Contaminació atmosfèrica. Legislació estatal (Llei 38/72 de 22 de desembre, RD 833/75 de 6 de febrer). Prevenció i control integrat de la contaminació (Llei 16/2002 d'1 de juliol).  
Tema 14. Legislació estatal i autonòmica de Residus (Llei 10/98, de 21 d'abril i Llei 10/2000 de 12 de desembre).  
Tema 15. Desplegament normatiu de residus: Gestió de vehicles al final de la seua vida útil. (RD 1383/02). Gestió de pneumàtics (O. 2/03 de 7 de gener i Pla Nacional. Resolució 810-01).  
Tema 16. Residus tòxics i perillosos. Legislació estatal i autonòmica. Reglament Tractament. Instal·lacions d'incineració (RD 1217/97 de 18 de juliol).  
Tema 17. Abocaments líquids a xarxa de clavegueram, llits i terrenys. Legislació. Tramitació d'autorització d'abocament.  
Tema 18. Pedreres d'extracció d'àrids i terres. Tramitació de llicència. Legislació estatal, autonòmica i local (Pla Especial del Paisatge i Medi Natural). Restauració de pedreres.  
Tema 19. Sistemes de gestió de qualitat del Medi ambient. Les normes I.S.O. Reglament Europeu R.B.Q.M. L'Agenda 21 Local.  
Tema 20. Emmagatzemament de mercaderies en l'exterior i en l'interior d'establiments industrials.  
Tema 21. Instal·lacions elèctriques i de protecció contra incendis en locals de pública concurrència. Enllumenats i subministraments de seguretat.  
Tema 22. Instal·lacions elèctriques i de protecció contra incendis en locals amb risc d'incendi i explosió. Aparcaments de vehicles en edificis.  
Tema 23. Instal·lacions elèctriques d'enllumenat exterior. Disposicions geomètriques, Càlculs luminotècnics. Nivells d'il·luminació. Sistemes d'estalvi d'energia, paràmetres de qualitat.  
Tema 24. Instal·lacions elèctriques d'enllumenat exterior. Connexions. Dimensionat d'instal·lacions. Quadres de comandament i protecció. Xarxes d'alimentació. Suports de lluminàries. Lluminàries. Posada a terra.  
Tema 25. Instal·lacions d'enllumenat interior. Sistemes d'instal·lació. Materials. Sistemes d'estalvi d'energia, paràmetres de qualitat. Aplicació de normes U.N.E. 12722.1  
Tema 26. Fonts de llum. Característiques. Usos. Equips auxiliars d'encesa.  
Tema 27. Normes higienicosanitàries de les piscines d'ús col·lectiu (D. 255/94 de 27 de desembre i D. 97/2000 de 13 de juny). Competències municipals.  
Tema 28. Prevenció de legionel·losi. Legislació estatal i autonòmica, Competències municipals. Protocols de neteja i desinfecció d'instal·lacions municipals.  
Tema 29. Instal·lacions de servicis públics en vies públiques: aigua potable i clavegueram.  
Tema 30. Instal·lacions de servicis públics en vies públiques: electricitat, alta i baixa tensió.  
Tema 31. Instal·lacions de servicis públics en vies públiques: gas canalitzat i telefonia.  
Tema 32. Instal·lacions d'emmagatzemament de gas. Liquat del petroli. Instal·lacions per via pública.  
Tema 33. Manteniment d'instal·lacions i edificis municipals: baixa tensió, centres de transformació, protecció contra incendis.  
Tema 34. Manteniment d'instal·lacions i edificis municipals, Climatització, calefacció aparells elevadors.  
Tema 35. Estalvi d'energia en instal·lacions municipals. Criteris d'eficiència energètica.  
Tema 36. Producció d'energia elèctrica per energies renovables. Connexió d'instal·lacions solars fotovoltaiques a la xarxa de baixa tensió. (RD 1668/2000 de 29 de setembre i RD 436/2004 de 12 de març).  
Tema 37. Reglament Electrotècnic de Baixa Tensió: Decret, reglament i instruccions tècniques complementàries. Connexions i instal·lacions d'enllaç.  
Tema 38. Regulació d'activitats de transport, distribució, comercialització, subministraments i procediments d'autorització d'instal·lacions d'energia elèctrica (RD 1955/2000 d'1 de desembre).  
Tema 39. Reglament d'Emmagatzemament de Productes Químics (RD 379/2001 de 6 d'abril).  
Tema 40. Reglament d'Instal·lacions Tèrmiques en Edificis i Instruccions Tècniques Complementàries (RD. 1.218/2002 de 22 de novembre i RD 1751/98 de 31 de juliol).  
Tema 41. Les telecomunicacions en l'entorn públic. Comunicacions mòbils. Xarxes de telecomunicacions. Descripció de diferents tipus.  
Tema 42. Normes bàsiques per a les instal·lacions interiors de subministrament d'aigua. Orde de 9 de desembre de 1975.  
Tema 43. Legislació d'ordenació de comerç i superfícies comercials (Llei 8/86 de 29 de desembre i desplegament reglamentari). Horaris comercials (Llei 8/97 de 9 de desembre i desplegament reglamentari).  
Tema 44. Reglamentació tecnicosanitària per a l'abastiment i control de qualitat de les aigües potables de consum públic (RD 1138/1990 de 14 de setembre).  
Tema 45. La classificació del sòl. Drets i deures dels propietaris segons la classe de sòl.  
Tema 46. Els instruments d'ordenació o plans urbanístics. Classes i naturalesa jurídica.  
Tema 47. Els projectes d'urbanització. Concepte, contingut, funció i classes. Els costos d'urbanització i les obres pròpies d'esta. Retaxació de càrregues. Les quotes d'urbanització.  
Tema 49. La conclusió normal del programa per al desenvolupament d'una actuació integrada. Els efectes del programa posteriors a la conclusió de l'actuació integrada i les responsabilitats de l'urbanitzador després de la conclusió del programa. Recepció de la urbanització per l'administració. Conservació de la urbanització.  
Tema 50. Les llicències urbanístiques. Concepte i naturalesa jurídica. Actes subjectes a llicència. Procediment d'atorgament. Classes.  
Tema 51. El sòl no urbanitzable (Llei 10/2004 de la Generalitat Valenciana). Classificació i qualificació (categories) . El règim urbanisticolegal del dret de propietat del sòl classificat com a no urbanitzable. Ordenació del sòl no urbanitzable. Autoritzacions d'usos i aprofitaments del sòl no urbanitzable.  
L'Olleria, 1 d'agost de 2006.. L'alcalde en funcions: José Antonio García Vidal.